Борис Младенов-Young
Лекарка млада преглежда старик…

chitanka.info

Виц

Лекарка млада преглежда старик,

слуша гърдите, корема

и на подбран медицински език

тя анамнеза му снема.

Стари проблеми? Тютюн? Алкохол?

Днес тук какво пак го носи?

Болести, свързани с мъжкия пол

и други важни въпроси.

„Как си с либидото? — пита накрая —

Искам да кажа… Разбираш добре…

Имаш ли още желания?“

Дядото мънка: „Ех, да си призная,

имам… За чашка ракия с мезе

в селската кръчма в компания!!!“

Сидни, Австралия — 2010 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.